রাজ্য বিধানসভায় শুরু বাজেট অধিবেশনের দ্বিতীয় পর্ব

কলকাতা: আজ থেকে শুরু হচ্ছে রাজ্য বিধানসভার (BENGAL ASSEMBLY BUDGET SESSION) বাজেট অধিবেশনের (second phase) দ্বিতীয় পর্ব। দিন দশেকের এই অধিবেশনে মূলত রাজ্যের বিভিন্ন দফতরের দফাওয়ারী বাজেট বরাদ্দ নিয়ে আলোচনা হবে। আপাতত দোলের আগে ১৩ মার্চ পর্যন্ত বিধানসভার কর্মসূচি চূড়ান্ত হয়েছে।

আজ সোমবার ১০ মার্চ সদ্য প্রয়াত বিশিষ্ট ব্যক্তিদের স্মৃতির প্রতি শ্রদ্ধা জানিয়ে অধিবেশনের সূচনা হবে।

এরপরে অধিবেশনের দ্বিতীয়ার্ধে ২০২৪-২৫ আর্থিক বছরের ব্যয় মঞ্জুরি প্রস্তাবের ওপর অধিবেশনে দু’ঘণ্টা আলোচনা হবে।

আরও পড়ুন: রেল স্টেশন চালাচ্ছেন মহিলারা, নারী দিবসে ভিন্নচিত্র উত্তরবঙ্গে

পরের দিন মঙ্গলবার শ্রম দফতরের বাজেট প্রস্তাবের ওপর আলোচনা হবে বলে স্থির করা হয়েছে। একই রকম ভাবে বুধবার বিদ্যুৎ দফতর এবং বৃহস্পতিবার পঞ্চায়েত ও গ্রাম উন্নয়ন দফতরের বাজেট প্রস্তাবের ওপর বিধানসভায় আলোচনা হবে বলে বিধানসভার কার্যবিবরণী বৈঠকে সিদ্ধান্ত নেওয়া হয়েছে।

এছাড়াও এবারের অধিবেশনে শিক্ষা, স্বাস্থ্য, পুর ও নগর উন্নয়ন সহ মোট সাতটি দফতরের বাজেট নিয়ে আলোচনা হবে। তবে স্বরাষ্ট্র দফতরের বাজেট (Home Department budget) নিয়ে  আলোচনা হবে কিনা তা নিয়ে এখনো কোনও সিদ্ধান্ত হয়নি।

এবারের অধিবেশন আরও তাৎপর্যপূর্ণ। কারণ রাজ্য সরকারের তরফ থেকে একাধিক আইনের সংশোধনী আনা হতে পারে। শাসকদল চাইছে এই অধিবেশনে গুরুত্বপূর্ণ আইন সংশোধন করতে, যা রাজ্যের প্রশাসনিক পরিকাঠামোকে প্রভাবিত করতে পারে।

অধ্যক্ষ জানিয়েছেন, রমজান মাস চলার কারণে অধিবেশন তাড়াতাড়ি শেষ করার চেষ্টা করা হবে।

শুক্রবার দোল উৎসবের ছুটি থাকবে। পরে শনি ও রবিবার ছুটির দিনে অধিবেশন বসবে না। একইভাবে আগামী সোমবার থেকে বৃহস্পতিবার পর্যন্ত চলবে অধিবেশন।

দেখুন অন্য খবর: